Muha igllin : tafult(1) tamzwarut
Imɣur udrar s tɛzzit nna dik-s kerzen Imsdraren, s ulac i-lhgra smɣrun Imzwura, nna dis ur irtin ddel, itnaɣ-n aha xf war iksel n usammer d wansa-ten y-adnin g tsegwin n lmerruk, amezruy d netta aɣ-innan is nsti s wawal nɣ, s uzerf nɣ, s umezruy nɣ, Idurar yusin agari s urumiy, Asin-t awed s udabu urta di-teddi fransa …, g wansa deɣ isenfl umud krzen imzwura imɣid muha, muha igllin ist-y umzruy isgma hllu-nes, d wakal-t ismɣuren, s tsertit n udabu amunslem-aɛrab
muha igllin, inkerd am iqrin nes g ifus n uneqqar(2) g wakal isawaln tamazixt, g uzerf itnaɣn xf tmazirt, ger idurar iddern s idamn n imzwura. muha izri tamzi nes ger urbi n ayt ghursen, issust amezruy d wawal nes g uɣu n Mma, Mma tinml ihdan amzruy, Isgwman awal Amazigh, Mma tsɣra tudert, isɣwra zman tga’s aha asid imimmis ... Muha igulad asgwasen nes wis setta, asgwas deɣ ira ad iddu s skwila tɣwras-d tinml ira ad ibdu ixdaden d lhegra, g Tinmel isawaln ar-ttara wayt wawal, isɣran wayt umezruy
Abderraouf ! netta ayd igan aselmad n muha g tinmel
Abderraouf ! iddad g Lmerruk Infɛen(3), ansa g illa mas ittider ufgan tudert n ufgan, g matta tsga illan, seg wutci ar melsi ar tadusi, ar ansatn n ufwwej, ar tinmal, tasddawit, ar tiɣawsiwin ak isers umadal fad-ad idder ufgan tudert s wuddur nes, xf tɣrad n Muha-ur issin, iddud s jahennam ! imkinna as iga s isem seg iḍ nes amzwaru.
Mamk itg uhrat n uselmad nɣ g ljent s jahennam ad ɣur-s ihlu muha issur-ids tabrat as illan xf ugert, ad ilmd i-muha mamk itrara uddur i-mat ilan d imattid isgwman, d i-w-mzruy nes, tmmutti tbrat tga tin ad izel awal amenzu d wawal aqbur ityuxllasn s idamn d tugrta n ufgan(4) d ugraf n tlelli(5)… s wawal adnin.
Abderraouf imsasat d udabu mqqar ur myassan, amzwaru imqt muha ula mat-ilan seg iḍ nes amzwaru, wissin kulci isen mamk isuggur tinmel g idɣarn adnin, am usammer mqqar yaksul lhal g lmerruk kullut, illa wahli n umzaray … adday ilmd muha mamk ittuta izzal idɛu i-bab n ignwan,iswingm imal nes ad hlun g tudert n tart lmut, g tudert n wabda iqqimn muha g twirga ar ittal afus nes aha s ignwan adas irzeq rebbi mik g tudert n ignna, issutr muha mayt-ak ixssan g tudert ifnan, ur idumn, ur islahn ula tesɛa lfayda, attin yaf adday-t usin mdden s isemdal, yadj muha amar ( alehyan ) intel g tjlluba n ssaɛudyya istfer tsbih ad-is ittu iɣf nes, ittu mdden tisgwman, ittu amezruy ig-an uddur nes.
Muha! itca aɣruy ad isnem awal aɛrab, adɣar n ad yini tfunast ilaq ad yini baqaratun, adɣar n-ad yini nekkin d’amaziɣ ityunnas id netta d-aɛrab, adɣar n-ad yini nkkin d-ansli-y ityunnas mad netta d-amezdugh, d-amezlut, Muha seg usgwas nes amzwaru ayd yucka, izel, izlef, urta yukiz iɣf nes d uynna-d yufa …
Muha igllin aɣul ilmd taɛrabt, aɣul isn ad Iɣwer Luɣwran, isn ad ittuta yisin abrid s ljam3, d netta iran innak falastin ad y-awes aytmas g uxub nna t’n yaɣn… han muha ira udabu s twuri n abderraouf at ig, muha amekraz urda it-tter tanbat, illa aha ddaw ucdad n bab nes, awal iddad seg fes(6) mqqar iɣwra muha dmyati bla ttabacir ur-as rin afella ad ig lwzir (7)
muha s nniyt nes iga-sn lxatr. Injeh Muha g skwila yiwid awd lbac, muha yukid g its as issaɣ udabu s twuri n abderraouf d iqrin nes, aɣul iks alhyan, ula ilsa sndala n lmikka …, ismder itɣrit d Uɣuyyi n Nba ,
Muha nɣ ira tawada s tsddawit…
Ijmeɛ muha lkwaɣt nes, yusi ihdman nes, idda s tsddawit. Isul itfaret ubrid, mma tahnint urt yaɣ lɛar, s userm n mimmis ad yili tawuri ad ifsis uzaza tdris tmara… izri wayyur amzwaru wissin muha nɣ isul ar ittinig mani ittek, mas iteddu mag inssa, at-akw ur nsqsa mayd istta …
A-suivre …
‘’ Igllin a muha ger lɛlawi izla, arunt yizan tedda ɣifs tmara ‘’
Nba Saɣru
Amawal d Usfser :
1 : Tafult : partie
2 : Ifus n unqqar : sud est , nɣ’d asammer
3: Imkinna Qqarn Iwsammer s Lmɣrid war nfeɛ
4 : am bujmɛa hbbaz
5 : Inekraf n Umussu adelsan amazigh
6 : awal n ɛllal lfasi
7 : Tizlit n yuba tighremt “ tamazirt n muha d yidir “
Yurat : Sinyan Qiouh
عدد التعليقات : (2 مرسل)
أضف تعليقك
آخر الإضافات
- إذا احترق منزل جارك، فإنما المقصود أنت.
- الطالب هشام عبدالخالق ابن قلعة امكونة ممثلا للمغرب في أشغال الجامعة الصيفية المغاربية بالجزائر
- جمعية إثران تستنكر إقصاءه من صفقة الصوتيات بمهرجان تيملسا ببومالن دادس
- مجموعة تمازغا فويس تشارك في مهرجان التفاح ببني ملال السبت المقبل
- الفنان الأمازيغي حسن أنضام في ذمة الله
- برنامج الدورة الثانية للمعرض الإقليمي للصناعة التقليدية
- بومالن دادس: كرنفال تيملسا فقرة المهرجان بامتياز
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn glg_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn ara_Arab ara_Arab ara_Arab ara_Arab ara_Arab ara_Arab ara_Arab ara_Arab ara_Arab ara_Arab